cyanic-selkie/wikianc huggingface dataset:
אשה בורחת מבשורה
על כתיבת הספר
גרוסמן החל את כתיבת הספר ב-2003, וסיים אותה לאחר נפילת בנו במלחמת לבנון השנייה. בדף המופיע בסוף הספר הוא מספר לקוראיו על הקשר בין הספר והמציאות:
ביקורות
הספר תורגם לשפות שונות וזכה לביקורות נלהבות בארץ ובעולם. בספטמבר 2009 הופץ בתרגום לגרמנית, התקבל בהתלהבות והוגדר על ידי המבקרים כ"יצירת מופת עולמית". בתחילת שנת 2010 יצא בארצות הברית בתרגום לאנגלית בתרגומה של ג'סיקה כהן, ובחודש נובמבר באותה שנה נבחר למקום השמיני ברשימת 100 הספרים הטובים ביותר של שנת 2010 שפרסם אתר המכירות אמזון. בשנת 2009 זכה דוד גרוסמן בפרס אלבטרוס הגרמני על כתיבת ספר זה.
עיבוד למחזה
בשנת 2016 העלו תיאטרון הקאמרי ותיאטרון הבימה קופרודוקציה של המחזה "אשה בורחת מבשורה", שהוא עיבוד לתיאטרון של הרומן. את העיבוד יצר הבמאי חנן שניר, שגם ביים את המחזה. בתפקידים הראשיים משחקים אפרת בן צור בתפקיד אורה, אמנון וולף בתפקיד אילן, דרור קרן בתפקיד אברם ודניאל סבג בתפקיד עופר. את המוזיקה הלחין אורי וידיסלבסקי.
ביולי 2017, יותר מ–70 אנשי תרבות אמריקאים, אירופאים ופלסטינים, בהם הזמר רוג'ר ווטרס ובמאי הקולנוע קן לואץ', שיגרו מכתב מחאה להנהלת מרכז לינקולן בניו יורק, בדרישה לבטל את הצגת "אשה בורחת מבשורה" מישראל בפסטיבל שנערך במרכז, בטענה שהבימה והקאמרי נתמכים על ידי ממשלת ישראל ואף הופיעו בהתנחלויות בגדה.
אייפוד קלאסיק
iPod Classic (אייפוד קלאסיק) הוא נגן מדיה דיגיטלי שנוצר ועוצב על ידי אפל. האייפוד קלאסיק הוא המודל הראשון של מכשירי האייפוד והוא הוצג לראשונה בשנת 2001. נכון ל-2008 יצאו למכשיר האייפוד קלאסיק 6 דורות.
רקע
האייפוד קלאסיק מבוסס על דיסק קשיח, ומגיע בגודלי דיסק של 80, 120 או 160 ג'יגה בייט. גודל המסך בדגם הקלאסיק הוא 2.5 אינץ' - גודל הנחשב לגדול במיוחד בשוק נגני המדיה. הוא מסוגל לנגן שירים, תמונות, וידאו, ואף להריץ משחקים. קיימות בו עוד אפליקציות כגון שעון עולמי, סטופר וכדומה. הנגן מתאפיין בחיי סוללה ארוכים ומאפשר עד 40 שעות של נגינת מוזיקה.
במהלך כנס של אפל בספטמבר 2007, סטיב ג'ובס, מנכ"ל אפל לשעבר הציג את הדור השישי של האייפוד, שהוצג מעתה בשם "קלאסיק". דור זה התאפיין במארז דק יותר ובחיי סוללה שהגיעו עד ל-40 שעות של נגינת מוזיקה ו-7 שעות של הצגת וידאו. צידו הקדמי של האייפוד מהדור השישי בנוי מאלומיניום במקום מפלסטיק, והאייפוד הלבן המוכר הוחלף בכסוף. בדור השישי הוצג גם ממשק חדש לגמרי, שכלל יותר גרפיקה ואת האפשרות "Cover Flow", המאפשרת ניווט בין אלבומי המוזיקה על ידי הצגת תמונות האלבומים בזה אחר זה. עם השקת דור זה של האייפוד, הופסק ייצור הגרסה המיוחדת iPod U2.
באירוע "Let's Rock" של אפל בספטמבר 2008, גרסת ה-80 ג'יגה הוחלפה על ידי גרסת 120 ג'יגה, וגרסת ה-160 ג'יגה הוצאה מהקו.
נכון להיום האייפוד קלאסיק הוא האייפוד היחיד שאינו תומך בשפה העברית בשום צורה. הגרסה האחרונה של האייפוד קלאסיק מגיעה עם דיסק קשיח בגודל 160 גיגה ותומכת ב-Genius Mixes.
קים קואטס
קים קואטס (באנגלית: Kim Coates; נולד ב-21 בפברואר 1958) הוא שחקן קנדי. מוכר בזכות תפקידיו בסדרה "ילדי האנרכיה" ובסרטים "סיילנט היל" ,"האויב שבפנים: החיים שאחרי" ו"בלאק הוק דאון".
ביוגרפיה
קואטס נולד בעיר ססקטון שבפרובינציית ססקצ'ואן, קנדה. התנסה לראשונה במשחק בלימודי דרמה באוניברסיטת ססקצ'ואן.
קריירת משחק
את ניסיונו צבר כשחקן תיאטרון בבמות בקנדה ולאחר מכן בזכות השתתפות בסרט האימה הקנדי "קללת אימטוויל". בשנות ה-90 עבר קואטס להתגורר בארצות הברית והשתתף בקומדיית הפעולה של טוני סקוט "בכוננות מתמדת" ובקומדיית האימה של ג'ון לנדיס "דם תמים".
בזמן שהותו בהוליווד התיידד קואטס עם כוכב הקולנוע קווין קוסטנר והופיע בהפקתו "עולם המים" ובמערבון שלו "שטח פתוח" וכמו כן גם בהפקתו של ג'ון טרבולטה "הקרב על כדור הארץ" בתפקיד הצייד קרלו.
בשנת 2001 השתתף קואטס בדרמת המלחמה של רידלי סקוט "בלאק הוק דאון" בתפקיד סמל הדלתא פורס כריס ווקס. ב-2006 שיחק קואטס בסרטי האימה "סיילנט היל" בתפקיד השוטר תומאס גוקי ו"מהלכי העורות" בתפקיד איש הזאב זו.
ב-2010 הופיע קואטס בסרט הפעולה "האויב שבפנים: החיים שאחרי" בתור מפיק הקולנוע בנט סינקלייר מקבוצת הניצולים. ב-2011 שיחק בקומדיית ההוקי "בריון בהשכרה" בתפקיד רוני הורטנס.
קואטס מופיע משנת 2008 בסדרת הדרמה "ילדי האנרכיה" בתפקיד אלכסנדר "טיג" טרייגר, חבר אלים במיוחד ב"מועדון ילדי האנרכיה".
חיים אישיים
בשנת 2010 קיבל אזרחות אמריקאית. קואטס מתגורר בלוס אנג'לס עם אשתו דיאנה ושתי בנותיו.
יבמ ישראל
חברת IBM פועלת בישראל משנת 1949, כאשר הייתה אחת החברות הבינלאומיות הראשונות (הראשונה מבין חברות טכנולוגיית המידע) שפתחו סניף במדינה שזה עתה נולדה. IBM הייתה גם הראשונה להקים מרכז מדעי בישראל, בשנת 1972.
IBM ישראל מציעה פתרונות עסקיים וטכנולוגיים לחברות וגופים, בכל סדר גודל, במגזרי המשק השונים: טכנולוגיה והיי-טק, תעשייה, תקשורת, תשתיות, בנקאות, ביטוח, מסחר וקמעונאות, תחבורה, בריאות, אקדמיה, ממשלה, רשויות מקומיות ומערכת הביטחון. היא מעסיקה בישראל כ־2,200 עובדים, כמחציתם חוקרים ומפתחים, מה שמאפשר לשלב פתרונות מו"פ חדשניים בפרויקטים שמבצעת החברה.
תרומה ייחודית של יבמ ישראל לתרבות הישראלית הייתה הוצאת כתב העת "מחשבות" - כתב עת להגות ומדע בעריכת צבי ינאי, שיצא לאור משנות ה-60 עד שנות ה-90.
היסטוריה
בראשיתו הסניף שכן ברחוב אחוזת בית, אח״כ ברחוב אלנבי ואח״כ בבית יבמ הראשון ברחוב לינקולן 15 (בנין בן 4 קומות, בתוספת כמה קומות בבית מעיא בדרך מנחם בגין 74) בתל אביב. בשנת 1979 עם גידול הפעילות בארץ עבר הסניף לבית יבמ שברחוב ויצמן בתל אביב. בשנת 1999 נמכר הבניין, והסניף עבר לפארק אזורים בפתח תקווה. כל משרדי החברה נבנו לצרכיה במיוחד אשר כל מבנה מציג אדריכלות שונה לתקופת בנייתו.
ליבמ ישראל היה גם בית חרושת ליצור כרטיסים מנוקבים בבת-ים.
בשנת 1972 הקימה החברה בישראל מרכז מדעי, ראשון מסוגו בישראל. המרכז המדעי התפתח למעבדת המחקר של IBM בחיפה, שהיא כיום מעבדת המחקר הגדולה ביותר של IBM מחוץ לארצות הברית. מעבדת המחקר מעסיקה כ-350 עובדים ובראשה עומדת ד"ר איה סופר (קדמו לה בתפקיד עודד כהן, ד"ר מיכאל רודה וד"ר יוסף רביב). מעבדת המחקר שוכנת בקמפוס אוניברסיטת חיפה. כיום מעבדת המחקר עוסקת בתחומי מחקר מגוונים כגון טכנולוגיות הענן, בינה מלאכותית, חישוב קוואנטי וטכנולוגיות בלוקצ'יין.
בתחילת 2008 נמסר על ידי IBM כי תוקם מעבדה חדשה בישראל בתל אביב ובחיפה, שתעסוק בפעילות פיתוח בתחום אחסון המידע ובטכנולוגיות של תכנון לוגי של מעגלים.
מתחילת שנת 2000 ועד 2016 רכשה החברה 15 חברות הייטק ישראליות (ראו פירוט להלן). מספר העובדים המועסקים במערכי הפיתוח והמחקר של יבמ בישראל בשנת 2021 הוא כ-2,000 איש. כתוצאה מהרכישות הוקמו בישראל שתי מעבדות נוספות של IBM אשר לתוכן מוזגה גם פעילות הפיתוח של החברות הנרכשות:
בשנת 2014 הקימה IBM, בשיתוף עם אוניברסיטת בן-גוריון בנגב מרכז מצוינות בתחום הסייבר.
בנובמבר 2015 יבמ הקימה מרכז פיתוח נוסף באשדוד. בספטמבר 2017 נחנך מרכז פיתוח של החברה על פני שבע קומות במגדל השחר בגבעתיים.
מנכ"ל החברה בישראל, החל מ-1 בפברואר 2017, הוא דניאל מלכה. קדמו לו בתפקיד הנרי פולק, אלכס רטהויז, דוד כהן, יהושע מאור, מאיר ניסנסון וריק קפלן (משנת 2012).
במסגרת הפיצול של חברת קינדריל מחברת IBM הוקמה בפברואר 2021 חברת קינדריל ישראל בע"מ, ואליה הועברו שירותי ניהול תשתיות IT של IBM בישראל. מנהל קינדריל ישראל הוא דרור פרל.
אייאקס
מועדון הכדורגל האמסטרדמי אייאקס (בהולנדית: Amsterdamsche Football Club Ajax) הידוע בקיצור כאייאקס אמסטרדם (בהולנדית: Ajax Amsterdam) או פשוט כאייאקס, הוא מועדון כדורגל מהעיר אמסטרדם שבהולנד. אייאקס היא הקבוצה המצליחה בכדורגל ההולנדי עם 36 אליפויות, 20 גביעים, והיא אחת מארבע הקבוצות בהולנד (יחד עם פ.ס.וו. איינדהובן, פיינורד ואוטרכט) שמעולם לא ירדו לליגת המשנה.
השנים הראשונות
קבוצת הכדורגל של אייאקס נוסדה בשנת 1893 על ידי פלוריס סטמפל, ומקור שמה הוא הגיבור המיתולוגי איאס. בשנת 1896 סטמפל נאלץ לסגור אותה, עקב ריבוי מועדוני כדורגל באמסטרדם. הקבוצה חזרה לפעילות בשנת 1900.
בשנות השלושים זכה המועדון בחמש אליפויות, ב-1931, 1932, 1934, 1937 וב-1939, והפך אותה לקבוצה ההולנדית המצליחה ביותר של העשור. אייאקס זכתה בגביע השני שלה ב-1943.
בשנת 1956, העונה הראשונה של הליגה המקצוענית החדשה בהולנד, זכתה אייאקס באליפות והמועדון ערך את הופעת הבכורה שלו בגביע אלופי אירופה לאלופות בעונה שלאחר מכן, שם הודחה הקבוצה על ידי ואשאש ההונגרית. הקבוצה זכתה שוב באליפות ב-1960 וזכתה בגביע השלישי שלה ב-1961.
עידן קרויף
בשנת 1965 מונה רינוס מיכלס, שחקן העבר, למאמן הקבוצה, ויישם את הפילוסופיה שלו, הנקראת "טוטאל פוטבול", שלימים נעשתה לשם נרדף לאייאקס ולנבחרת הולנד. שנה קודם לכן ערך יוהאן קרויף הופעת בכורה במועדון. לימים היה קרויף השחקן ההולנדי הגדול בכל הזמנים. מיכלס וקרויף הובילו את אייאקס לתקופה המצליחה ביותר בתולדותיה, כשזכו בשבעה תוארי אליפות, ארבעה גביעים ושלושה גביעי אירופה, מה שהפך את המועדון לשם דבר באירופה.
אייאקס זכתה באליפות הולנד בשנים 1966, 1967 ו-1968, והגיעה לגמר גביע אירופה ב-1969, בו הפסידה למילאן. בעונת 1966/1967, רשמה אייאקס שיא של 122 שערים בליגה, זכתה באליפות וגם בגביע, והשלימה דאבל ראשון בתולדות המועדון.
בשנת 1972 זכתה אייאקס בטרבל לאחר ניצחון 2-0 בגמר ליגת האלופות על פנאתינייקוס, והיא אחת משמונה קבוצות בלבד באירופה שעשו זאת יחד עם ברצלונה, אינטר מילאנו, סלטיק, פ.ס.וו. איינדהובן, באיירן מינכן מנצ'סטר יונייטד ומנצ׳סטר סיטי. בנוסף, אייאקס זכתה בכל שלוש התחרויות העיקריות של אופ"א (גביע אופ"א, גביע מחזיקות הגביע וגביע האלופות) והיא אחת מחמש הקבוצות היחידות שעשו זאת (בנוסף ליובנטוס, צ'לסי, מנצ'סטר יונייטד ובאיירן מינכן) ואחת מחמש הקבוצות שזכו בכל תואר אפשרי למועדון אירופאי (לא כולל הליגה האזורית). כמו כן, איאקס היא אחת מחמש הקבוצות היחידות בהיסטוריה, אשר זכו בגביע בין-יבשתי באותה שנה בה זכו בטרבל אירופי אותו השיגה גם כן בעונת 1971/1972.
בשנת 1973 שברה ברצלונה את שיא ההעברות העולמי והחתימה את קרויף מאייאקס, החתמה זו סימנה את סיומה של תקופה זו של ההצלחה הבינלאומית של המועדון.
ב-1985 חזר קרויף לאייאקס כמאמן, והקבוצה סיימה את עונתו הראשונה בתפקיד עם 120 שערים מ-34 משחקים. עם זאת, אייאקס עדיין סיימה רק כסגנית, עם שמונה נקודות פחות מפ.ס.וו. איינדהובן. גם בעונה שלאחר מכן אייאקס הפסידה את תואר האליפות לפ.ס.וו, אך זכתה בגביע אירופה למחזיקות גביע, גביע יבשתי הראשון שלה מזה 14 שנים. לאחר מכן, עזב קרויף את המועדון.
שנות ה-90
תחת הדרכתו של לואי ואן חאל, זכתה אייאקס בגביע אופ"א בשנת 1992 לאחר ניצחון על טורינו, והפך למועדון השני, אחרי יובנטוס, שזוכה בכל שלוש התחרויות הגדולות באירופה. הקבוצה חזרה לזכות באליפות הולנד שלוש פעמים ברציפות בין 1993 ל-1996, והפכה לקבוצה הראשונה שזוכה בשלוש אליפויות רצופות מאז 1968. שיא ההצלחה של ואן חאל הגיע בעונת 1994/1995 בה אייאקס הפכה לקבוצה הראשונה שהשלימה עונה שלמה ללא הפסד בתולדות הליגה. הקבוצה גם זכתה בגביע אירופה הראשון שלה מאז עידן שנות השבעים המפואר שלה עם קרויף, כשהיא מנצחת את מילאן במשחק הגמר. אייאקס שוב הגיעה לגמר בשנה שלאחר מכן, אך הפסידה בפנדלים ליובנטוס.
שנות ה-2000- הווה
העשור הראשון של המאה ה-21 היה עשור חלש יותר עבור המועדון עם שתי אליפויות בלבד.
בעונת 2018/2019 רשמה אייאקס קמפיין אירופי מוצלח כשהעפילה לליגת האלופות לאחר שסיימה במקום השני בליגה. היא הדיחה במוקדמות את שטורם גראץ, סטנדרד לייז' ודינמו קייב. בשלב הבתים סיימה במקום השני אחרי באיירן מינכן ולפני בנפיקה ליסבון וא.א.ק. אתונה, והעפילה לשלבי ההכרעה, שם הוגרלה מול האלופה שלוש פעמים ברציפות, ריאל מדריד. אחרי שהפסידו 1–2 במשחק הראשון, ניצחה אייאקס 4–1 במשחק החוץ, והדיחה את האלופה. ברבע הגמר הוגרלה מול יובנטוס. במשחק הראשון שהתקיים בהולנד, התסיים המשחק בתיקו 1–1. במשחק השני שהתקיים באיטליה ניצחה אייאקס 2–1 ו-3–2 במצטבר והעפילה לחצי הגמר הראשון שלה מאז 1997 שם הוגרלה מול טוטנהאם הוטספר. במשחק הראשון ניצחה אייאקס את טוטנהאם 1–0 בחוץ. במשחק השני הובילה אייאקס 2-0 במחצית, בדרך הבטוחה לגמר, עם זאת, במחצית השנייה כבש לוקאס מורה שלוש פעמים, כולל בדקה ה-6 של תוספת הזמן, וכתוצאה מכך אייאקס הפסידה לאחר שקלול שערי החוץ.
ב-24 באוקטובר 2020 ניצחה אייאקס 0–13 את פנלו, הייתה זו התוצאה הגבוהה בהיסטוריית הליגה ההולנדית.
אייאקס המשיכה וזכתה תחת אריק טן האך גם בעונת 2020/2021 וגם בעונת 2021/2022. בסיום העונה עזב המאמן את הקבוצה לטובת מנצ'סטר יונייטד.
סמל, כינוי ואוהדים
הקבוצה נקראת על שם הגיבור המיתולוגי איאס, שם שמתועתק כ-Ajax ולכן רבים מבטאים אותו כ"אייאקס". גיבור זה חבוש בקסדה מופיע בסמל המועדון.
אייאקס משחקת באצטדיון יוהאן קרויף ארנה. הקבוצה נחשבת לקבוצה "יהודית". היסטורית זה התפתח, ככל הנראה, בגלל קרבת האצטדיון המקורי לשכונה היהודית באמסטרדם, ומשום שחלק משחקניה והנהלתה, כמו גם מספר יחסית גדול של אוהדים, היו יהודים. עם הזמן אוהדיה הקנאים אימצו לעצמם "זהות" זו - הם מכנים עצמם יהודים גם אם אינם יהודים, ומתעטרים בסמלי מגן דוד ודגלי ישראל. מסיבה זו, שירי נאצה רבים וקריאות גנאי של אוהדי הקבוצות היריבות, ובייחוד פיינורד, קשורים באנטישמיות ובהתייחסות שלילית לקורבנות השואה.
אקדמיה
המועדון מפורסם במיוחד בזכות תוכנית הנוער הנודעת שלו שהפיקה לאורך השנים כישרונות הולנדים רבים - יוהאן קרויף, אדווין ואן דר סאר, חרלד וננבורג, פרנק רייקארד, דניס ברגקאמפ, רפאל ואן דר וארט, פטריק קלייברט, מרקו ואן באסטן, וסלי סניידר, מארטן סטקלנבורג, נייג'ל דה יונג, ופרנקי דה יונג, הם רק חלק מהשמות הבולטים בכדורגל ההולנדי והעולמי שגדולו במחלקות הנוער של אייאקס.
אייאקס הרחיבה גם את תוכנית חיפוש הכישרונות לדרום אפריקה בשיתוף פעולה עם קבוצת אייאקס קייפטאון. לאייאקס היה גם מועדון בארצות הברית בשם אייאקס אמריקה, עד שהגיש בקשה לפשיטת רגל.
ב-1995, השנה בה אייאקס זכתה בליגת האלופות, נבחרת הולנד הורכבה כמעט כולה משחקני אייאקס, כאשר אדווין ואן דר סאר היה בשער, מייקל רייזיגר, פרנק דה בור ודני בלינד בהגנה, רונאלד דה בור, אדגר דווידס וקלרנס סידורף במרכז המגרש, ופטריק קלייברט ומארק אוברמארס בהתקפה.
סגל הקבוצה
נכון ל-6 בספטמבר 2022
עומר מושקוביץ
עומר מושקוביץ (נולדה ב-12 ביולי 1991) היא זמרת-יוצרת, מוזיקאית, תסריטאית ושחקנית ישראלית.
ביוגרפיה
עומר מושקוביץ נולדה וגדלה בתל אביב.
קריירה
ב-2004 השתתפה בסרטם של רונית אלקבץ ושלומי אלקבץ "ולקחת לך אישה" בתפקיד גבריאל, בתה של הדמות הראשית.
ב-2009 סיימה את בית הספר התיכון לאמנויות תלמה ילין במגמת תיאטרון.
ב-2011, בתום שירותה הצבאי בחיל החינוך והנוער כמדריכת נוער במרחב, החלה להופיע עם חומרים שכתבה והלחינה, כולם בשפה העברית.
בשנים 2015–2016 למדה בבית הספר למוזיקה רימון.
מחשבות (כתב עת)
מחשבות היה כתב עת להגות ולמדע שיצא לאור בהוצאתה של חברת יבמ ישראל ובעריכתו של צבי ינאי.
עומר מושקוביץ
קריירה
ב-2017 יצאו שני הסינגלים הראשונים שלה - "קל להתאהב בי" ו"כתבו עליי". באותה שנה יצא גם אלבום הבכורה של עומר מושקוביץ, "צעדי רדיפה", הכולל 11 שירים שכתבה והלחינה. את האלבום הפיק היוצר והמפיק המוזיקלי תמיר גורדין, שאותו הכירה במהלך לימודיה ברימון, והוא הופץ על ידי חברת התקליטים נענע דיסק.
מחשבות (כתב עת)
כתב העת החל לצאת לאור בשנת 1961, ובראשית דרכו היה בעל אופי שיווקי-מסחרי, ונועד לקדם את פעילותה העסקית של IBM בישראל. את ארבעת הגיליונות הראשונים ערך אהרון לוין, ואת גיליונות 5–15 ערך דניס שיפרין. החל מגיליון 16 ערך את כתב העת צבי ינאי, שגם כתב חלק ניכר מהמאמרים בו, והחל מגיליון 18 החל כתב העת, ביוזמת ינאי ובעידודו של דוד כהן, לשנות את אופיו והפך בהדרגה לכתב עת העוסק בנושאי הגות ומדע. בכמה גליונות שימש ד"ר אילן עמית כעורך-שותף. שמו של כתב העת נובע מדרישה של תומאס ווטסון להציג בכל חלל עבודה בחברת IBM שלט עם המילה "Think" ("חשוֹב!"). ביטאון החברה באנגלית נשא אף הוא את השם Think, ובהסבתו לעברית נקרא "מחשבות".
בכתב העת, שיצא לאור באופן לא סדיר בתדירות של גיליון או שניים בשנה, התפרסמו ראיונות ושיחות עם בכירי החוקרים בישראל, בהם הפרופסורים ישעיהו ליבוביץ, מישל רבל, אסא כשר, מיכאל רבין, ישראל אומן ויהושע בר-הלל, ועם אנשי רוח בולטים כחיים גורי ודליה רביקוביץ ורבים אחרים. ראיונות ושיחות אלה התפרסמו בשנות השבעים והשמונים, והיו במה חשובה להבאת הגותם של הוגים אלה לציבור הרחב.
עומר מושקוביץ
קריירה
ב-2018 התקבלה למחזור הראשון של התוכנית "סינתיסייזר", שמטרתה לטפח יוצרים עצמאיים ולקדם את עשייתם המוזיקלית. ב-2019 הוציאה עומר מושקוביץ את השיר והקליפ "אמן טוב זה אמן שטוב לו". זהו שיר מחאה המציג, מנקודת מבטה של הכותבת, מציאות שבה אמן ישראלי שרוצה להצליח ולהתפרנס מיצירתו צריך ללכת בתלם, להיות חלק מהמיינסטרים החברתי והתרבותי ולא להביע עמדות פוליטיות: "אמן טוב הוא לא אמן פוליטי / אמן טוב יודע להגיד: טעיתי / כשביקרתי את הממשלה / ומעלה תמונה מברית המילה / מהכותל, עוצם את העיניים תוך כדי תפילה".
מחשבות (כתב עת)
אוסף מאמרים שפורסמו ב"מחשבות" יצא לאור בחמישה כרכים בשנת 1978, ושמותיהם משקפים את עושר הנושאים בהם עסק כתב העת:
עומר מושקוביץ
קריירה
בשנת 2020 השתתפה בפסטיבל "אינדיזוםזום" אשר שודר בהקצה ביום העצמאות, והועבר בשידור ישיר באמצעות ה-ZOOM עקב מגפת הקורונה. המופע שודר במשך שש שעות וצפו בו אלפי צופים. במופע השתתפו בין היתר איה זהבי פייגלין, גבע אלון, עינב ג'קסון כהן, אור אדרי, עדי-קשת כהן, אלישע בנאי, סיון טלמור, פלורה, עומר קורן ואחרים.
מחשבות (כתב עת)
בסוף שנות השמונים ובתחילת שנות התשעים ערך צבי ינאי, עורך כתב העת, מפגשים אחדים בשם "מחשבות בעל פה" שהתקיימו במוזיאון תל אביב. תוכן ההרצאות שנישאו במפגשים פורסם בגיליונות כתב העת. בשנת 1996, לאחר שיצאו לאור 68 גיליונות, חדל כתב העת להופיע. בשנת 2000 יצאה לאור חוברת מיוחדת: "קובץ היובל ליבמ ישראל 50 שנה 1949–1999".
כתב העת, שזכה לביקוש רב, לא נמכר בחנויות, אלא חולק חינם לעובדי חברת יבמ ישראל, ללקוחותיה, וכן למי שפנה למערכת בבקשה לקבל אותו. ביוני 2015 הועלו כל גליונות "מחשבות" לרשת על ידי בת זוגו של צבי – דליה הוכברג, והם פתוחים לצפייה חופשית.
עומר מושקוביץ
קריירה
הקליפ "אמן טוב זה אמן שטוב לו", שאותו ביימה מושקוביץ לצד אליה מלמד, נבחר להשתתף בפסטיבל הסרטים הבינלאומי Transnational Queer Underground בברלין. מושקוביץ גם הוזמנה לאולפן ynet כדי לבצע את השיר.
אלבומה השני של עומר מושקוביץ, "נצטרף לעדר", יצא באוגוסט 2020. את האלבום הפיקו תמיר גורדין ושלי לוי והוא כולל תשעה שירים שאת כולם כתבה מושקוביץ והלחינה. שיר הנושא של האלבום, "נצטרף לעדר", שיצא בסוף 2019, נכנס לרשימת 100 השירים הגדולים של העשור במצעד של רדיו הקצה ושל וואלה תרבות. הקליפ לשיר "עצות", גם הוא מתוך האלבום, צבר יותר מרבע מיליון צפיות ברשתות החברתיות וביוטיוב. השיר עצמו נכנס לפלייליסט של גלגלצ והיה חלק מפסקול הסדרה חזרות של כאן 11. במצעד הישראלי והבינלאומי של רדיו "הקצה" לשנת 2020 נבחר השיר "עצות" במקום השני מבין שירי השנה ואילו האלבום "נצטרף לעדר" נבחר במקום השלישי מבין אלבומי השנה.
שיר נוסף מתוך האלבום, "ים יבשה", נבחר במסגרת בחירת העורכים בתחנת הרדיו כאן 88. בקיץ 2021 צולם בים המלח ביצוע לייב מיוחד לשיר זה במסגרת פרויקט אינדי סיטי. הוא הופץ ברשתות השונות ושודר בערוץ 8. בספטמבר 2021 נבחר השיר למקום ה-15 במצעד השנתי של כאן 88 לשנת תשפ"א.
לקראת השקת האלבום החלה מושקוביץ להעלות סדרת רשת מוקמנטרית שבועית בשם "סולדאאוט". הסדרה, שאותה כתבה וביימה ובה היא מגלמת את עצמה, מתארת את המסע שלה כיוצרת צעירה בדרך להכרה ומציגה את אחורי הקלעים של עולם המוזיקה העצמאית בישראל. העונה הראשונה של סולדאאוט כוללת עשרה פרקים. בחודש מאי 2021 החלה העונה השנייה של הסדרה.
באוגוסט 2020 הוציאה מושקוביץ גרסה חדשה ללהיט "קולנוע" של שרון ליפשיץ (מילים: דן תורן) במסגרת פרויקט "אז. עכשיו" - גרסאות חדשות לאלבומי מופת ישראליים - שיזם המפיק והמנהל המוזיקלי חיים שמש.
בפברואר 2021 הוציאה גרסה מחודשת לשיר "ימי הפרח והאהבה" (מילים: יעקב רוטבליט. לחן: קורין אלאל) במסגרת האלבום "הוצאו מהקשרם - שרים רוטבליט". בפרויקט השתתפו אמנים מוכרים דוגמת דן תורן, סטלה גוט, יובל מנדלסון, האחים צברי, תמר אפק, אור אדרי ואמנים אלטרנטיביים נוספים מעולם הפאנק והפולק.
עומר מושקוביץ הופיעה, בין היתר, בפסטיבל הפסנתר בתל אביב, שבו אירחה את עלמה זהר ובפסטיבל אינדינגב.
ביולי 2022 הופיעה במועדון Madame Claude בברלין.
ב-19 באפריל 2023 הוציאה את הסינגל "סולידריות". ב-10 ביולי הוציאה את הסינגל "(לא!) הרס עצמי".
לבד מיצירתה והופעותיה היא מלמדת פיתוח קול ונמנית עם צוות המרצים של בית הספר לאמנויות הקול והמסך במכללה האקדמית ספיר. הטקסטים של כמה משיריה פורסמו בכתב העת לספרות עכשווית "גג".
חיים אישיים
עומר מושקוביץ היא בתם של במאית התיאטרון דדי ברון ושל המחזאי שלומי מושקוביץ. סבה, ראובן מושקוביץ, היה ממקימי היישוב היהודי-ערבי נווה שלום שליד לטרון. יש לה שלוש אחיות למחצה: מיכל בלנקשטיין וטל בלנקשטיין – שתיהן שחקניות ויוצרות בתיאטרון הקאמרי, ודנה בלנקשטיין, במאית קולנוע וטלוויזיה, שמנהלת את בית הספר סם שפיגל לקולנוע ולטלוויזיה.
You'll Never Walk Alone
You'll Never Walk Alone (אנגלית: לעולם לא תצעדי לבדך) הוא שיר שנכתב על ידי צמד הכותבים האמריקאים ממוצא יהודי, רוג'רס והמרשטיין, למחזמר "קרוסל".
הצגת הבכורה של המחזמר ושל השיר הייתה ב-1945. מאז צבר השיר פופולריות רבה, זכה לגרסאות כיסוי והתפרסם הן כשיר המושר בטקסי סיום של בתי ספר תיכוניים רבים בארצות הברית והן כשיר אוהדים באצטדיוני כדורגל, בפרט של ליברפול, מאז תחילת שנות ה-60 של המאה ה-20. השיר אף הגיע לראש מצעד הלהיטים הבריטי שלוש פעמים (1963, 1985 ו-1996), בכל פעם בביצוע שונה. בעקבות הפרסום כשיר עידוד בכדורגל, הפך שם השיר למטבע לשון ולסיסמת עידוד המופיעה בכרזות ובשלטים המביעים תמיכה ונאמנות בלתי מותנית בקבוצות ספורט שונות (גם כאלו שאוהדיהן אינם שרים את השיר) ובאנשים (בדרך כלל אנשי ציבור).
קרוסל
השיר מושר במחזמר "קרוסל" פעמיים. בפעם הראשונה שרה אותו נטי, בת דודתה של הדמות הנשית הראשית במחזה, ג'ולי, כדי לעודד אותה לאחר שבעלה של ג'ולי, בילי, הדמות הגברית הראשית, דוקר עצמו למוות בעקבות ניסיון שוד שנכשל בביצועו. הפעם השנייה היא בסיום המחזמר כאשר הוא מושר לכיתה בטקס סיום של בית הספר התיכון בה לומדת לואיז, בתם של בילי וג'ולי. בתמונה זו, חוזר בילי לארץ ומעורר השראה בנערים ובנערות בעזרת מילות השיר. בסצנת הסיום שרה את השיר ג'ולי והמקהלה מצטרפת אליה.
בהפקה המקורית בברודוויי שרו את השיר כריסטין ג'ונסון (נטי) וג'אן קלייטון (ג'ולי) עם המקהלה. כריסטין ג'ונסון הייתה זמרת אופרה מצליחה שערכה גיחה להשתתפות במחזמר ורוג'רס והמרשטיין כתבו שיר זה (וגם שיר נוסף במחזמר, "June is Busting Out All Over") במיוחד עבורה. בסרט, שהופק על פי המחזמר ויצא למסכים ב-1956, שרו את השיר קלרמיי טרנר (נטי) ושירלי ג'ונס (ג'ולי). בעקבות סצנת הסיום, בה מושר השיר בטקס סיום של תיכון, הפך השיר לסטנדרט בטקסי סיום בתיכונים בארצות הברית.
כבר בהופעות הראשונות של המחזמר בברודוויי (הבכורה הייתה באפריל 1945) קיבל השיר פירוש ומשמעות רגשיים וייחודיים מעבר להקשרו ולתפקידו ב"קרוסל". לחלק גדול מהצופים במחזמר היו באותה עת קרובים ואהובים בחזיתות השונות של מלחמת העולם השנייה והשיר נסך בהם עידוד ותקווה.
גרסאות כיסוי
הצלחת המחזמר ופרסומו של השיר הביאו לכך שבמשך 18 השנים הראשונות שלאחר בכורת המחזמר (1945) יצאו לו גרסאות כיסוי על ידי מיטב זמרי ארצות הברית. פרנק סינטרה הקליט את גרסתו כבר ב-1945 והקליט גרסה נוספת ב-1963. כמוהו הקליטו את השיר גם מריו לנצה, לואי ארמסטרונג, פרי קומו, נינה סימון (ביצוע אינסטרומנטלי), מהליה ג'קסון, ג'ודי גרלנד, שירלי בייסי, דוריס דיי (כשיר הנושא באלבום בעל אותו שם) ואחרים. ב-1963 זכה השיר לפרסום רב ולמעשה, לחיים חדשים, עם יציאת גרסת הכיסוי של הלהקה הליברפולית המצליחה ג'רי והפייסמייקרס. העיבוד המוזיקלי המוצלח וקולו בעל הגוון המיוחד של סולן הלהקה, ג'רי מרסדן סחפו במהירות את הקהל האנגלי והאירופי והשיר שהה ארבעה שבועות רצופים בראש מצעד הלהיטים הבריטי.
גם לאחר הלהיט של ג'רי והפייסמייקרס המשיכו אמנים שונים להקליט גרסאות כיסוי והמפורסמים בהם הם: ריי צ'ארלס, פטי לבל, The Righteous Brothers, אלביס פרסלי (כשיר הנושא באלבום בעל אותו שם), טום ג'ונס, ארת'ה פרנקלין, שלושת הטנורים, ג'וני קש ואלישה קיז.
המנון אצטדיונים
מיד לאחר הצלחת הלהיט בביצוע להקת המרזיביט הליברפולית "ג'רי והפייסמייקרס", הפך השיר להמנונה של קבוצת הכדורגל ליברפול ואוהדי הקבוצה שרו אותו באצטדיון אנפילד לפני שריקת הפתיחה במשחקיה הביתיים של הקבוצה. המילים "You'll Never Walk Alone" אף מתנוססות בראש "שערי שאנקלי" בכניסה לאצטדיון אנפילד.
על הדרך בה הפך להיט המצעדים להמנון אוהדי הקבוצה יש שתי גרסאות. שחקן העבר של ליברפול, טומי אוונס, טען כי בקיץ 1963 העניק ג'רי מרסדן, סולן הלהקה, למנהלה של ליברפול, ביל שאנקלי, את התקליטון שעמד לצאת אל השוק, במהלך מסע אימונים של טרום העונה. שאנקלי אהב את השיר והעיתונאים שהצטרפו למסע והיו צמאים לכל סיפור עיתונאי כתבו לעורכים באנגליה כי הלהיט הקרוב של ג'רי מרסדן אומץ על ידי הקבוצה כ"שיר המועדון".
לעומתו, סיפר ג'רי מרסדן לרדיו ה-BBC כי בשנות ה-60 נהג הדי ג'יי באצטדיון אנפילד לנגן לפני שריקת הפתיחה את "עשרת הגדולים" של מצעד הלהיטים הבריטי בסדר עולה. אוהדי יציע העמידה (ה"קופ") נהגו לשיר בקול את השירים הפופולריים יחד עם מערכת ההגברה של האצטדיון. כך היה גם בשבועות בהם שהה השיר בצמרת המצעד, אלא שגם כאשר ירד השיר מעשרת הגדולים המשיכו האוהדים לשיר אותו.
עוד אוהדים של קבוצות כדורגל אימצו את השיר אחרי אוהדי ליברפול. בהולנד היו אלו אוהדי פיינורד וטוונטה אנסחדה ובסקוטלנד היו אלו אוהדי היברניאן וסלטיק. אוהדי סלטיק טוענים כי הם אלו שהיו הראשונים ששרו את השיר כשיר עידוד, שלוש שנים לפני אוהדי ליברפול, בעת שהשיר היה ידוע רק בשל המחזמר ממנו הוא לקוח, אולם, הדעה המקובלת רואה את אוהדי ליברפול כראשונים.
במאי 1985, לאחר אסון ברדפורד סיטי, בו נספו 56 אוהדי כדורגל אנגלים באצטדיון בברדפורד, ארגן ג'רי מרסדן קבוצה גדולה של מוזיקאים בריטיים מתחום הפופ והרוק שכונו "The Crowd" ויחד הם ביצעו גרסה חדשה של השיר שההכנסות ממכירתו יועדו לתמיכה במשפחות הנספים. בחודש יוני הגיע הביצוע המחודש לראש מצעד הפזמונים הבריטי.
ג'רי מרסדן שר את "You'll Never Walk Alone" באצטדיון ומבלי לפני משחק הגמר של גביע ה-FA שנערך ב-1989 בין ליברפול ובין אברטון. הייתה זו מחווה לאוהדי הקבוצה ש-96 מהם נספו באסון הילסבורו במשחק חצי הגמר בין ליברפול ובין נוטינגהאם פורסט.
תוכנית בקשות
תוכנית בקשות היא תוכנית המשודרת על ידי סוג כלשהו של גורם שידור, שבה מנסה גורם השידור לקיים סוג של אינטראקציה עם קהל המאזינים או הצופים, בדרך כלל, בצורה של קבלת בקשות הקהל למשהו ספציפי שיקרה; על פי רוב, שידור של שיר מסוים. תוכניות מסוג זה החלו להיות משודרות ברדיו בשנות ה-20 של המאה ה-20, והן זכו במהלך השנים לפופולריות רבה. גם במאה ה-21, למרות ירידת כוחו של הרדיו, עדיין משודרות, בעיקר ברדיו, תוכניות בקשות.
קיימות תבניות רבות לתוכנית בקשות ברדיו. בין הנפוצות הן:
חלק משדרני הרדיו קנו את פרסומם בזכות תוכניות הבקשות. בעיקר בשל סגנון ההגשה שלהם; אם בדיאלוגים שלהם עם המאזינים המטלפנים ואם בסגנון ההגשה החופשי והפחות רשמי בהשוואה לתוכניות האחרות ברדיו.
היסטוריה
בשנות ה-20 של המאה ה-20 נהגו מאזיני רדיו בארצות הברית לשלוח גלויות ומכתבים אל תחנות הרדיו המועדפות עליהם ולכתוב מי הם האמנים המועדפים עליהם. אמנים שזכו לפופולריות במכתבים אלו הועדפו בהשמעה בתחנות הרדיו. יש הטוענים כי הראשונים שיצרו את פורמט תוכנית הבקשות היו אנשי תחנת הרדיו WDAF, ולאו פיצפטריק מקנזס סיטי שהנחה את מופע הרדיו החי של תזמורת Coon-Sanders Original Nighthawk Orchestra. שהחלו לשדר את הופעותיהם החיות בפריסה כלל ארצית בדצמבר 1922 ועודדו את מאזיניהם הרבים לבקש בטלפון, מברקים וגלויות בקשות לשיריהם וביצעו אותן בשידור החי. אמנים נוספים שזכו להעדפת המאזינים בשנות ה-20 היו וינסנט לופז, מוביל תזמורת ביג בנד מניו יורק והאופרה האזרחית של שיקגו. האלווין מרטין (Halloween Martin), האישה הראשונה שהנחתה את תוכנית הבוקר ברדיו בשיקגו, החלה לקבל בקשות ולהשמיע תקליטים בהתאם לבקשות אלו ב-1929.
במהלך שנות ה-50 של המאה ה-20, תוכניות בקשות היו בין תוכניות הרדיו היחידות שבהן מאזינים בבריטניה הגדולה יכלו לשמוע להיטים של אותה תקופה. בערוץ הקל של ה-BBC יכלו המאזינים להקשיב לתוכניות בקשות כגון: "Housewives' Choice", "Two-Way Family Favorites" (שיועדה למשפחות של משרתי צבא מעבר לים) ו-"Childern's Favorites".
ערוץ הטלוויזיה MTV השיק ב-1998 את התוכנית הפופולרית TRL (Total Request Live), ששילבה הקרנת קליפים פופולריים והופעות חיות של אמנים מפורסמים בביתן שקוף בכיכר טיימס בניו יורק. השירים ששודרו בתוכנית, שהונחתה על ידי קרסון דיילי, נבחרו על פי בקשות הקהל. התוכנית פעלה עד 2008 וירדה בעקבות עליית כוחו של יוטיוב. ב-2017 חודשה התוכנית ונכון ל-2019 היא עדיין משודרת.
תוכנית בקשות בתרבות העברית
כבר בסוף שנות ה-30 של המאה ה-20 החל קול ירושלים לשדר בשבת אחר הצהריים תוכנית בקשות שנקראה תוכנית "כבקשתך". בהמשך, שודרה התוכנית פעמיים בשבוע וכללה גם מוזיקה קלאסית וגם מוזיקה פופולרית. ככל הנראה, הייתה זו תוכנית הרדיו הפופולרית ביותר בקול ירושלים.
התוכנית "כבקשתך" המשיכה להיות משודרת גם בקול ישראל לאחר הקמת מדינת ישראל.
ב-1959 החלה תחנת גלי צה"ל לשדר את תוכנית הבקשות "ד"ש עם שיר", בהנחיית רבקה מיכאלי. אות הפתיחה של התוכנית הייתה נעימתו של ביל היילי והקומטס, "Joey's Song".
במחצית השנייה של שנות ה-60 של המאה ה-20 החלה להיות משודרת בגלי צה"ל תוכנית בקשות נוספת שזכתה לפרסום, "ממנו אלייך". דורי בן זאב התפרסם כמגיש התוכנית. סגנון ההגשה המשוחרר של בן זאב היה חריג וחדשני ביחס למה שהיה נהוג אז ברדיו הישראלי - שבו עדיין הייתה נהוגה מסורת של הגשה פורמלית מוקפדת.
בסוף שנות ה-80 של המאה ה-20 החלה להיות משודרת בטלוויזיה החינוכית התוכנית "רואים 6/6", שהייתה תוכנית בקשות טלוויזיונית וזכתה להצלחה גדולה.
המושג "תוכנית כבקשתך" בעברית
מתחילת המאה ה-21 הפך המושג "תוכנית כבקשתך" למושג שמשתמשים בו על דרך השלילה. ראובן ריבלין השתמש בביטוי ב-2005 בעת שהיה יושב ראש הכנסת: "ודאי שמצביעים. הכנסת זו תוכנית כבקשתך? מה זה? שרי הממשלה יודעים שהם צריכים להיות בזמן." ופעם נוספת כנשיא מדינת ישראל, אמר ב-2016: "איננו יכולים 'ללהק' שופטים, מתוך מחשבה שמלאכת השיפוט היא 'תוכנית כבקשתך'".
ב-2009 אמר השר לביטחון פנים, אבי דיכטר: "בעתירתו לבג"ץ ממשיך בר-לב, "להתייחס למשטרה כאל 'תוכנית כבקשתך', במסגרתה הוא זכאי להשתבץ לתפקיד מראש, לפני שאר חבריו לסגל הפיקוד הבכיר". פעם נוספת השתמש דיכטר בביטוי בעת היותו יושב ראש הוועדה לחוץ וביטחון בהתייחסו לבקשת אהוד ברק ואמר: "ועדת המשנה אינה תוכנית כבקשתך, לא של בכירים לשעבר ולא של זוטרים."
מצעד האלבומים הבריטי
רקע ושידור
המצעד בדומה למצעד הסינגלים הבריטי, מתעדכן בימי שישי, ומכיל בתוכו את 100 האלבומים הגדולים ביותר בבריטניה. חלק מן האלבומים אשר נמצאים במצעד הם אלבומי רמיקס, אלבומי אולפן, מיני-אלבומים, אלבומי להיטים, וכולי. בשונה מהבילבורד 200, אשר מכיל בתוכו גם אלבומי די וי די, במצעד האלבומים הבריטי ישנו מצעד משני שנועד עבור אלבומי די וי די בלבד.
בשנות ה-2000, פרסמו המצעד טבלה המכילה בתוכה "זמרים של להיט אחד", שנכללים בה בשל הוצאת אלבום מצליח אחד בלבד. האמן הראשון אשר נכלל ברשימה היה פרדי קנון עם אלבומו "The Explosive Freddy Cannon". ב-8 בספטמבר 2012, הזמרת הבריטית ריטה אורה, נכנסה לרשימה גם כן עם אלבומה היחידי, Ora.
על פי מצעד האלבומים הבריטי, חמשת האלבומים הנמכרים ביותר בכל הזמנים בבריטניה הם, Greatest Hits של קווין, Gold: Greatest Hits של אבבא, Sgt. Pepper's Lonely Hearts Club Band של הביטלס, 21 של אדל, ו-What's The Story?) Morning Glory), של אואזיס.
סטטיסטיקות ושיאים
להלן רשימת שיאים נבחרים מתוך מצעד האלבומים הבריטים:
מודול נאמן
בתורת החוגים, מודול נאמן הוא מודול מעל חוג R, שהמאפס שלו טריוויאלי.
אם M מודול מעל חוג מנה R/I, אז הוא גם מודול מעל R, ושם המאפס שלו מכיל את I. לכן, כאשר M מודול נאמן, מובטח שהוא אינו מוגדר מעל חוג מנה אמיתי של R, אלא רק מעל R עצמו.
קישורים חיצוניים
Annihilator (ring theory)
כלי פריטה
כלי הפריטה הם כלי נגינה המשתייכים למשפחת כלי המיתר.
כלי הפריטה העיקריים במוזיקה המערבית: גיטרה, מנדולינה, נבל.
כלי הפריטה העיקריים במוזיקה ההודית: סיטאר, סרוד.
מיתרי כלי הפריטה
מספר המיתרים, אורכם וקוטרם משתנה מכלי לכלי. שינוי גובה הצליל בכלי הפריטה מתבצע על ידי קיצור אורך המיתר בדרכים שונות: הנחת אצבע (גיטרה) או חפץ אחר (גליל זכוכית או מתכת בגיטרת סלייד), דוושות (נבל) או מנופים (קאנון).
סנט ג'ון (זמר)
ביוגרפיה
לפני אימוץ שם הבמה סנט ג'ון, הוא הופיע וכתב תחת שם הולדתו קרלוס סנט ג'ון. בשנת 2010 הוא הוציא מיני-אלבום בשם The St. John Portfolio ומיקסטייפ בשם In Association. זמן קצר לאחר מכן, טס ללוס אנג'לס יחד עם מנהל המוזיקה זאק כץ ובמשך חודשיים כתב שירים עבור ריהאנה, אך אף אחד משיריו לא התקבל. בשנים שלאחר מכן, המשיך לכתוב שירים עבור אמנים שונים. ב-2016, היה חלק מכותבי שיריו של הזמר אשר, "Crash" ו-"Rivals", שניהם מתוך אלבומו של אשר, Hard II Love. בנוסף לכך, הוא הוציא את שירו הראשון תחת הכינוי סנט ג'ון, "1999". אחריו הוציא שני שירים נוספים באותה השנה, "Roses" ו-"Reflex". באוקטובר 2016 הוכרז כי סנט ג'ון יחמם את הזמר והראפר פוסט מאלון במספר הופעות כחלק מסיבוב ההופעות שלו.
ב-30 במרץ 2018 הוציא סנט ג'ון את אלבום הבכורה שלו, Collection One. באותה התקופה, השירים שכבר יצאו מתוך האלבום צברו 50 מיליון השמעות בסטרימינג בסך הכל בפלטפורמות שונות. בנוסף לעבודה המוזיקלית שלו, סנט ג'ון נשכר על ידי גוצ'י כדוגמן עבור הקמפיין "Guilty", לצד אדסווה אייגווי. באפריל 2020, הסינגל של ג'ון, "Roses" הגיע למקום הראשון במצעד הסינגלים האוסטרלי, כמו גם במצעד הסינגלים הבריטי, וזאת לאחר צאתו של רמיקס בסגנון דאנס לשיר מאת התקליטן הקזחי איימנבק. בהמשך, קיבל השיר שני רמיקסים נוספים, בהשתתפות פיוצ'ר וג'יי באלווין בהתאמה.
בתחילת אוקטובר 2020, היה סנט ג'ון בין האמנים שהופיעו בשידור חי בטקס פרסי המוזיקה של בילבורד 2020, בעקבות ההצלחה של "Roses". ב-20 בנובמבר 2020 הוציא את אלבום האולפן השלישי שלו, While the World Was Burning, הכולל הופעות אורח של ליל עוזי ורט, דה-בייבי, א בוגי ויט דה הודי וקניה וסט. האלבום הגיע למקום ה-34 במצעד הבילבורד 200.
רמת טיומקין
רמת טיומקין היה מושב שהוקם בשנת 1932 והפך עם הזמן לחלק מנתניה.
היסטוריה
המושב נוסד על ידי אנשי קבוצה של 36 אנשי בית"ר וקבוצת מנורה, שאחד מראשיהם היה גרשון שץ, אשר התארגנו בשנת 1928 לצורך הקמת מושב על אדמת הקרן הקיימת. בתחילה בקשו להתיישב ליד תל מונד ליד קבוצה אחרת של מתיישבים בית"רים, אולם לאחר שהדבר לא יצא אל הפועל בקשו להתיישב ליד נתניה ולצורך כך דרשו חלקת קרקע שגם קבוצה אחרת של מתיישבים דרשה. הקרן הקיימת התחייבה שתרכוש עבור הארגון שטח של 400 דונם, ושאם הרכישה לא תצא אל הפועל יחולק הקרקע בין שני הארגונים. לבסוף נרכשו 1,400 דונם. אלף הוקצו למרכז החקלאי ו-404 דונם לאנשי בית"ר. בתחילת 1932 חרשו אנשי בית"ר את הקרקע. בינתיים תושבי אום ח'אלד מחו על מכירת הקרקעות ליהודים וקבלו הבטחה ש"שמורות להם הזכויות להשאר תמיד על אדמות אום כאלד אשר היו חורשים וזורעים אותן וכמו כן זכיות המרעה, ההשקאה וקישוש עצים". ב-22 במאי 1932 החלו אנשי בית"ר לחפור באר מים במקום. לאחר מספר ימים, ב-27 במאי, התנפלו אנשי אום ח'אלד על החופרים והיכו אותם, בטענה שהבאר עלולה להזיק לאדמות המרעה בהם יש להם זכויות. כמו כן הזיקו אנשי אום חאלד למקדחה. במחצית השנייה של 1932 המשיכו אנשי הקבוצה בהתארגנות לקראת העלייה על הקרקע וקבעו שכל מתיישב יידרש לטעת לפחות 3 דונם אשכוליות.
בינואר 1933 לאחר שערביי אום ח'אלד חרשו את 800 הדונם שהוקצו למרכז החקלאי והתכוונו לחרוש גם את השטח שהוקצה לרמת טיומקין, הוחלט על ידי המתיישבים לעלות על הקרקע גם ללא הסכם עם תושבי אום ח'אלד. ערב יום העלייה, שנקבע ל-26 בינואר 1933, רוכזו במקום אנשי בית"ר מכל הארץ, ובבוקר יום העלייה יצאו מאות מהם לחרוש את השטח ולהקים גדר מסביב לו. במקום התפתח עימות עז עם ערביי אום ח'אלד, שבסופו הוחל במשא ומתן שהוביל לבסוף לפינוי האיכרים הערבים מן השטח. המתיישבים הקימו במקום שני אוהלים והקיפו את השטח בגדר כדי למנוע מהערבים לחזור למקום. בינתיים התבצעו חליפין בין בני בנימין והמרכז החקלאי וכך קיבלו ברמת טיומקין שטח נוסף מהקרקע שנקנתה.
המייסדים התיישבו בתחילה בשלושה צריפים. המושב תוכנן ל-25 משפחות על שטח של 400 דונם. לצד המתיישבים שמנו כ-25 נפשות השתכנה במקום פלוגה של בית"ר שהתגוררו באוהלים, שמנתה 50-55 חברים. בנובמבר 1933 היו במקום עשרה צריפים והושלמה האינסטלציה של המושב. אנשי הפלוגה בנו לעצמם צריף לקראת החורף. מפקד הפלוגה במשך תקופה מסויימת היה הלל צור. ביולי 1934 נמנו במקום כ-120 נפשות.
בגלל הקרבה לנתניה רבים במושב הפסיקו לעסוק בחקלאות ועברו לעבוד בתעשיית היהלומים בנתניה ובהשכרת דירות. המושב פעל במשך השנים לצרף אליו מתיישבים נוספים ובשנת 1944 המקום היה יותר פרבר של נתניה מאשר למושב.
פעילות של האצ"ל
היישוב שימש בסיס פעולה לוגיסטי לקליטת מעפילי עליית אף על פי. חצרות הבתים והפרדסים שימשו לאימונים של לוחמי האצ"ל, והוטמנו בהם כלי נשק. באוקטובר 1944, במסגרת חיפוש בנתניה, נעשה גם חיפוש אחר מבוקשים ברמת טיומקין. ביולי 1947 סברו אנשי ההגנה, בטעות, שהסרג'נטים שנחטפו על ידי האצ"ל מוחבאים בבונקר מתחת לביתו של חיים בנאי, ברמת טיומקין. במטרה ללחוץ על האצ"ל לשחרר את החטופים, סיפר עובד בן עמי לחבר המועצה הרוויזיוניסטי, יעקב צ'ינסקי, שההגנה יודעת שהסרג'נטים מוחבאים מתחת לביתו של חיים בנאי. צ'ינסקי הודיע למפקד האצ"ל במחוז, אברהם אסף, על החיפוש המתוכנן ברמת-טיומקין ובעקבות זאת פונה הסליק מתחת לביתו של בנאי, בו הוחבאו בקבוקי הכלורופורם, האקדחים, והחבלים ששימשו לחטיפת הסמלים. ב-14 ביולי 1947, משפגה הארכה שניתנה על ידי הבריטים ליישוב היהודי על מנת להשיב את החטופים, הקיפו את רמת-טיומקין כלי רכב צבאיים. חיים בנאי ושכניו נאסרו כולם, והחלו חיפושים אחר הבונקר. החיילים הפכו כל פינה בביתו וחפרו ברצפה לארכה ולרוחבה בהשאירם הרס מוחלט, אך לא מצאו דבר.
סכסוכי קרקעות
ביוני 1933 זכו תושבי אום ח'אלד במשפט שהגישו נגד הקרן הקיימת בתביעה שיורשה להם לקנות 1,400 דונם מאדמות ואדי חווארת הסמוכים לקרקעותיהם, שהוקצו לרמת טיומקין, על פי דין בר מצרא. בשנת 1934 הלווה הבנק החקלאי הערבי 9000 לא"י לתושבי הכפר כדי לקנות את האדמות הללו, ולמנוע את מכירת הקרקעות לקרן הקיימת. אולם לאחר מספר שנים, במענה לטענות על אי דיוקים בהצהרות של תושבי אום חאלד, ביטל בית הדין לקרקעות את זכות בר המצרא והאדמות נותרו בידי הקרן הקיימת. בערעור לבית הדין לערעורים זכו הערבים וערעור למועצת המלך נדחה אף הוא.
השואה באמנות
השואה הייתה אירוע תקדימי שהשפיע ישירות על חייהם של עשרות מיליוני בני אדם, ובשל היותה אחד האסונות הגדולים ביותר בהיסטוריה האנושית, הן מבחינת היקפה והן מבחינת מידת האכזריות של הפשעים שנעשו במסגרתה, היא נושא ליצירותיהם של אמנים רבים ברחבי העולם. רבים מהאמנים הם יהודים וישראלים, חלק מהם ניצולי השואה. ראשיתה של האמנות לנוכח השואה בעצומה של מלחמת העולם השנייה.
[
אמנות פלאסטית בישראל
מקומה של השואה באמנות הישראלית עד שנות ה-80 היה מצומצם. למרות עיסוקם של אמנים שונים בזיכרון השואה, כגון עבודותיהם של יגאל תומרקין, חיים מאור ואחרים, לא נתפש אף גוף עבודה של אותם אמנים כבעל עניין מרכזי בייצוג השואה. לעיתים, כמו ניסו אמנים להמעיט בחשיבות ייצוג השואה בעבודותיהם. משה קופפרמן, לדוגמה, ניסה במשך שנים רבות להציג את עבודתו בראש ובראשונה בהקשר של שפת האמנות וגישות פורמליסטיות אחרות. יוצאים מן הכלל הן פסלים ואנדרטאות אשר הוזמנו למרחב הציבורי על ידי הממסד העירוני או הממשלתי בישראל.
במהלך שנות התשעים הציגו אמנים ישראלים שונים גישות שונות, לעיתים ביקורתיות לייצוג השואה. במקרים רבים ניכרת בעבודותיהם השפעת העיסוק בשואה באמנות הבינלאומית. האמנית פני יסעור, לדוגמה, הציגה בתערוכה "מפות מנטאליות - אולמות ייצור" (1993) ובעיקר בבודה "מפת הרכבות של גרמניה, 1938" (1996), אשר הוצגה במסגרת תערוכת ה"דוקומנטה" בעיר קאסל. בעבודות אלו הופיעו מפות של רכבות וסממנים אחרים המאזכרים את השואה כחלק מניסיון לייצוג זיכרון ותיאור היחס שבין הזיכרון הפרטי והציבורי בעקבות השואה.
גישה מנוגדת הציג האמן רועי רוזן בתערוכה "חיה ומות כאווה בראון" (1997) שהקים במוזיאון ישראל. בתערוכה "איפשר" רוזן לצופים לחוות ולהשתתף בחייה של פלגשו של אדולף היטלר. בפרויקט אחר הציג את דמותה הפיקטיבית של "ז'וסטין פרנק", אמנית יהודיה פרובוקטיבית אשר "פעלה" באירופה שלפני מלחמת העולם השנייה. עבודות ביקורתיות אלו עסקו ביחס התרבות לשואה, לא פחות מאשר לשואה עצמה.
הנקה
הנקה היא דרך ההזנה המאפיינת את ולדות היונקים. ההנקה מייחדת את היונקים מיתר בעלי החיים ומהווה את אחד הגורמים החשובים ביותר בהתפתחות התנהגותם במהלך האבולוציה של מחלקה זו. ההנקה היא דרך להשיג מזון אצל ולדות היונקים והיא אינסטינקטיבית – לכל ולד יכולת מולדת לינוק חלב מבלוטות מיוחדות בגוף אמו. מערכת העיכול של יונק בן יומו מותאמת לתזונה נוזלית ואינה יכולה לעכל חומרים מוצקים ועל כן, חלב האם עשיר במרכיבי מזון חיוניים, ומספק את כל צרכיו התזונתיים של הולד.
פעולת ההנקה יוצרת קרבה בין האם לצאצאיה והיא למעשה הנדבך הראשוני במערכת ההתנהגות של יונקים ובהתפתחות חיים משותפים בקבוצה, כמו אצל טורפי יבשה, פילים, קופים ועוד.
הרכב החלב
בחלב אם זוהו עד כה למעלה ממאתיים מרכיבים, וכן נוגדנים העוזרים לתינוק בשנות חייו הראשונות, שבהן המערכת החיסונית שלו אינה בשלה.
הרכב חלב האם משתנה בהתאם לצורכי התינוק. כך למשל ככל שתקופת ההנקה ממושכת יותר והתינוק בוגר יותר - החלב שומני יותר, והתינוק מקבל יותר קלוריות. בשעות הערב, כהכנה לשנת הלילה, החלב שומני יותר גם כן. בקיץ החלב דליל יותר כדי לענות על צורכי הנוזלים של התינוק.
למצבה התזונתי של האם יש השפעה מעטה בלבד על הרכב החלב, אלא אם כן היא נמצאת במצב של תת-תזונה חמור במיוחד. בכל שאר המקרים התינוק מקבל את כל מרכיבי המזון להם הוא זקוק, גם אם תזונתה של האם לקויה או לא מאוזנת מספיק. עם זאת, בשל העובדה שייצור חלב האם הוא חלק ממערכת הדם (ולא מערכת העיכול) החומרים הנוכחים בדם האם בזמן ההנקה, כגון אלכוהול, תרופות שונות וניקוטין, עוברים אל התינוק דרך החלב, ויכולים להשפיע על מצבו הבריאותי. לפיכך מומלץ לאם המיניקה להימנע ככל האפשר מצריכת אלכוהול ומעישון, וליטול אך ורק תרופות המותרות בהנקה. למרות שהרכב החלב אינו תלוי בתזונה מאוזנת של האם, מומלץ מאוד עבור אמהות כן להקפיד על תזונה מאוזנת. ייצור החלב גוזל את כל המרכיבים התזונתיים המזינים שהאם אוכלת, ואם לא תאכל מאוזן, ואו מספיק, יהיה לה חוסר, מה שיקשה עליה לתפקד, וכמובן שגם להניק.
תפוקת החלב
תהליך ייצור החלב מתחיל אצל האם בתקופת ההריון, כתוצאה מהפרשת ההורמון פרולקטין. ייצור החלב אינו מושפע מסוג הלידה (וגינלית או קיסרית) שכן ההורמונים האחראים על ייצור החלב משתחררים עם היפרדות השיליה.
החלב ממשיך להיווצר כל עוד התינוק או הפעוט ממשיך לינוק, על ידי מנגנון המשוב החיובי שאחראי לייצור מוגבר זה. למעשה כמות החלב המיוצרת תלויה בכמות החלב שהתינוק צורך. כאשר מתמעטות מספר ההנקות, ייצור והפרשת ההורמון פרולקטין פוחתים, ולכן ייצור החלב אצל האם נחלש בהתאם. לכן מומלץ לאם המעוניינת להצליח בהנקה, להניק את תינוקה במשך השבועות הראשונים לחייו, בלי תוספות של תרכובת מזון לתינוקות כדי לא לפגוע ולהחליש את ייצור החלב. סיבה נוספת להימנע ממתן תמ"ל היא חשש שהתינוק, שאינו מאומן עדיין ביניקה, יפתח "העדפת בקבוק" או "בלבול פיטמה", בשל הקלות היחסית שבה זורם המזון מהבקבוק, לעומת המאמץ שהתינוק צריך להשקיע ביניקה.
ימים ראשונים
משרד הבריאות ממליץ להתחיל בהנקה מיד לאחר הלידה. הנקה בשעה שלאחר הלידה כאשר התינוק עירני וחושיו מחודדים בעקבות הלידה עשויה לתרום רבות להצלחת ההנקה.
החלב הראשון של הימים הראשונים לאחר הלידה נקרא קולוסטרום. זהו נוזל מרוכז ושומני מאוד בצבע צהבהב, שונה מאוד במרקמו מהחלב שמגיע כעבור כמה ימים. מסיבה זו מקובל להגיד שאין חלב בימים הראשונים. כמות הקולוסטרום מועטה יחסית לחלב (בהתאם לקיבולת הקיבה הנמוכה של יילוד) ובכל הנקה, גם אם זו אורכת זמן רב, התינוק יצליח לינוק רק טיפות אחדות של הנוזל הזה. חשיבותו של הקולוסטרום רבה ביותר בהיותו מכיל כמות עצומה של נוגדנים וחומרים ביולוגיים שעוזרים להכין את מערכת העיכול של התינוק ליניקה ואכילה.
6 חודשים ראשונים
ארגון הבריאות העולמי (WHO), ארגון רופאי הילדים האמריקאי (AAP), ומשרד הבריאות הישראלי ממליצים להניק הנקה מלאה (ללא כל תוספות כגון דייסות, תה ומים) במשך ששת חודשי חייו הראשונים של התינוק. זאת משום שהמערכות בגוף התינוק אינן בשלות להתמודד עם מזונות אחרים לפני גיל זה. בנוסף, תוספות מזון גורמות לכך שהתינוק יינק פחות, ולכן ייצור החלב יפחת.
במחקרים נמצא כי הנקה בלעדית עד גיל 6 חודשים מורידה את השכיחות לדלקות של מערכות הנשימה העליונות והנקה ממושכת נקשרת בסבירות נמוכה יותר למחלות שונות לתינוק ולאם. התגלה שאפילו הסיכוי להופעת סוכרת בגילאים מבוגרים קטן יותר אצל תינוקות שהונקו בחלב אם לפחות כחודש וחצי לאחר לידתם לעומת אלו שלא ינקו כלל. עלתה טענה שתינוקות שיונקים חלב אם רושמים לזכותם עד שמונה נקודות יותר במנת המשכל שלהם מאלה שצורכים תמ"ל, אבל מאוחר יותר הוצגה ביקורת על מחקר זה בטענה שהוא לא הצליח לבודד את משתנה ההנקה לעומת משתנים משפיעים אחרים (כמו קשיים בהנקה, מתח של האם וכדומה), ואף שהיתרון שנרשם לכאורה לטובת הילדים שנכללו במחקר, נמחק כשהילדים נבחנו שוב בגיל 5.
על פי סקירת קוקרן, תינוקות שניזונו באופן בלעדי מהנקה בששת החודשים הראשונים לחייהם לקו פחות בזיהומים במערכת העיכול מתינוקות שניזונו באופן בלעדי מהנקה רק ב-3-4 החודשים הראשונים. עם זאת, לא נמצאה ירידה בשכיחות של זיהומים אחרים, אלרגיות, השמנה, עששת ובעיות התנהגותיות או קוגניטיביות בקרב קבוצת התינוקות שניזונה באופן בלעדי מהנקה בחצי שנה הראשונה לחיים בהשוואה לקבוצה השנייה.
סקירה של קוקרן מצאה כי נשים שהניקו באופן בלעדי במשך חצי השנה הראשונה לחיים איבדו משקל לאחר הלידה במהירות רבה יותר בהשוואה לנשים שהניקו באופן בלעדי רק 3-4 חודשים.
לאחר 6 חודשים
מגיל חצי שנה מומלץ להתחיל לתת לתינוק בהדרגה גם מזונות נוספים, ובמקביל להתחיל לתת לו גם מים לשתייה, מאחר שכמות הנוזלים שהוא מקבל פוחתת כאשר פוחת מספר ההנקות. ארגון הבריאות העולמי ממליץ להמשיך ולהניק את התינוק, במקביל להגשת מזונות מתפריט המשפחה, לפחות עד גיל שנתיים. מחקרים שנעשו גילו שחלב אם לתינוק בן שנתיים מכיל נוגדנים נגד מחלות ולכן הנקה בגיל מאוחר חשובה לא פחות.
נמצא קשר בין נשים המניקות מעל 12 חודשים וירידה בתחלואה של סרטן השד וסרטן השחלות. כמו כן, נמצא קשר בין הנקה לירידה בתחלואה של סוכרת מסוג 2. הנקה בלעדית או עיקרית נמצאה קשורה להארכת תקופת האל-וסת. ונמצא קשר חיובי בין תקופת הנקה קצרה וסיכון מוגבר לדיכאון לאחר לידה.
קשיים בהנקה
בימים הראשונים כמעט כל הנשים חוות קשיים בהנקה. חלקן מצליחות להתגבר על אותם קשיים וחלקן לא. קשיים אלה מועצמים על ידי הלחצים החברתיים הקשורים להנקה, כמו גם לתהליכים שהנשים עוברות בימים האלה ללא קשר להנקה. אותם קשיים כוללים נוכחות של לשון קשורה, חיבור לא נכון של התינוק לשד, תפוקת חלב נמוכה, עייפות ותשישות, כאבים ופציעות בשד, דלקות וסתימות בצינוריות החלב. לגוף האשה לוקח כמה ימים כדי להבין כמה חלב הוא צריך לייצר ולכן בימים הראשונים יש ימים שאין מספיק, או יש יותר מדי, ואז יש גודש וכאבים. יש תינוקות שסובלים מריפלוקס, או ריפלוקס סמוי, ואז למרות שמניקים התינוק לא גדל. נשים רבות נעזרות ביועצות הנקה שבודקות את האופן שבו התינוק יונק, ויוצרות עם האם תוכנית הנקה שתעזור לה להמשיך להניק הנקה מלאה. לפעמים נשים נעזרות במשאבה כדי לשאוב חלב, ואת החלב השאוב נותנים לתינוק. השאיבה מגבירה את ייצור החלב, והתינוק מקבל חלב אם. במידה והתינוק לא גדל, וההנקה לא מספיקה לו (ניתן לגלות זאת בביקורים בתחנות טיפת חלב) לפעמים האחיות ממליצות להוסיף תוספת של תמ"ל בנוסף על ההנקה. כך התינוק ממשיך לינוק, אך מקבל תוספת של חומרים מזינים. שיטה זאת עלולה לטמון בחובה גם בעיות כיוון שהתינוק יינק פחות, ואז גם גוף האשה ייצר פחות. רוב הנשים עוברות באיזה שהוא שלב להאכלה מבקבוק, עם חלב שאוב או תמ"ל, לקראת החזרה לעבודה, או כניסה של הילד למסגרת.
תנוחות הנקה
מציאת תנוחה נוחה להנקה מאפשרת הנקה קלה ונעימה. לכל אישה מתאימה תנוחה אחרת, בזוויות אחרות. תנוחה שנוחה לאם ונוחה לתינוק, ושבה התינוק יונק בקלות ובנינוחות, היא התנוחה המתאימה ביותר להנקה. ישנן כמה תנוחות הנקה, שנועדו להבטיח את הנוחות המרבית לאם ולתינוק: בתנוחה הקלאסית ובתנוחת ה"פוטבול" ניתן להיעזר בכרית הנקה (בצורת חצי סהר או פרסה ארוכה) התומכת בתינוק ומקלה על האם להחזיקו. בהנקת תאומים כמעט שאי אפשר להניק בלעדיה, שכן האם זקוקה לשתי ידיים פנויות כדי לקרב כל אחד מהתאומים אל השד.
הנקת "טנדם"
הנקת טנדם, היא הנקה של שני תינוקות במקביל, כשהאם המיניקה נכנסת להיריון נוסף. במחקר ישראלי, שנערך בבית החולים דנה לילדים באיכילוב, ופורסם בכתב העת Lacation Journal of Human, נמצא כי אף-על-פי שהרכב חלב האם משתנה, הוא נותר באיכות גבוהה. הרכב השומן בחלב במהלך ההריון הוא נמוך יותר מאשר החלב שנמצא שבועיים לאחר הלידה, ולעומת זאת הרכב החלבון גבוה יותר. בניגוד לדעה הרווחת, נמצא, שבאופן כללי, איכות החלב אינה נפגעת בהנקה ממושכת.
תמיכה מקצועית בהנקה
עד לסוף המאה העשרים נשים לא קיבלו מידע מהימן בנוגע להנקה, והנורמה החברתית הייתה, בעידודם של הרופאים, שאין צורך להניק את התינוק יותר מחודשים ספורים, ואפילו עדיף להזין את התינוק בתרכובות מלאכותיות. רופאים גם לא ידעו כיצד לייעץ לנשים שנתקלו בקשיים בהנקה, והן גם לא יכלו לקבל ייעוץ מהנשים המבוגרות בסביבתן, משום שגם הן לא הניקו. ב-1956 קמה קבוצת אמהות בארצות הברית שהקימו את ארגון ליגת לה לצ'ה שמטרתה לקדם נשים מניקות. ארגון זה, כמו גם ארגונים אחרים החלו לקדם את נושא ההנקה בחברה המערבית.
בעקבות מחקרים בנושא, גברה המודעות לחשיבות ההנקה, ורופאים, מיילדות ואחיות עוברים השתלמויות בנושא. בארץ פועלות מדריכות ויועצות הנקה שעוברות הכשרה מקצועית, ונותנות ייעוץ ותמיכה בהנקה בתשלום או בהתנדבות. תמיכה זו, בתקופה רגישה מאוד בחייה של האשה, יכולה לעזור גם מבחינה פיזיולוגית וגם מבחינה רגשית. הייעוץ גם עולה על בעיות פיזיולוגיות שמנעו את ההנקה, כמו לשון קשורה.
על פי סקירה של קוקרן, נשים מניקות למשך זמן רב יותר כשמוצעת להן עזרה ותמיכה בנושאי הנקה. תמיכה אפקטיבית כזו תכלול הדרכת הנקה לפני ולאחר הלידה הכוללת מפגשים פנים מול פנים ותמיכה נגישה במקרה הצורך.
בשנת 2018 פרסם משרד הבריאות תוכנית לעידוד ההנקה בישראל.
תזונת האם בזמן הנקה
הדרישות התזונתיות בזמן ההנקה גבוהות בהרבה מאשר אלו של ההיריון. בארבעה עד שישה חודשים ראשונים לאחר הלידה, תינוקות מכפילים את משקל הלידה שנצבר במהלך 9 חודשים של הריון. כמות האנרגיה הדרושה להפרשת החלב בארבעת החודשים הראשונים שוות ערך לאנרגיה הכוללת של 9 חודשי הריון. עם זאת, חלק מן האנרגיה וחומרי ההזנה מאוחסנים במהלך ההיריון וזמינים לתמיכה בשלב ייצור החלב. הנקה היא תהליך אנאבולי המתווך על ידי הורמונים, לצורך ניתוב מחדש של חומרי הזנה לרקמות אימהיות מיוחדות (רקמות בלוטת החלב) והעברתם לתינוק.
כל האימהות יכולות לייצר חלב בכמויות מתאימות ובאיכות מתאימה, אלא אם כן הן סובלות מתת-תזונה קשה. גוף האם תמיד מתעדף את הצרכים של התינוק. כתוצאה מכך רוב החומרים המזינים כגון ברזל, אבץ, חומצה פולית, סידן ונחושת ממשיכים להיות מופרשים בחלב האם בכמויות נאותות וקבועות, על חשבון המאגרים של האם. אנרגיה, חלבונים וחומרים מזינים בחלב האם מקורם בדיאטה כמו גם מאגרי הגוף האימהי. נשים אשר לא צורכות מספיק חומרים מזינים ממקורות תזונתיים עלולות להיות בסיכון לחסרים בחלק מהמינרלים והוויטמינים הממלאים תפקידים חשובים בגוף. חסרים כאלו יכולים להימנע מראש אם האם משפרת את התזונה שלה או לוקחת תוספי מזון.
גיל, משקל לאחר הלידה, רמת פעילות ומטבוליזם אינדיבידואלי של כל אישה, ישפיעו על כמות המזון שהאישה צריכה לצרוך כדי להשיג מעמד תזונתי אופטימלי ואספקת חלב נאותה. למשך ההנקה ועוצמת ההנקה יש גם השפעה משמעותית על הדרישות התזונתיות האימהיות, אך הם נלקחים בחשבון רק לעיתים נדירות.